നിക്കി തംബോലി

നിക്കി തംബോലി (ജനനം 21 ഓഗസ്റ്റ് 1996) പ്രധാനമായും തെലുങ്ക് , തമിഴ് ഭാഷ സിനിമകളിൽ അഭിനയിക്കുകയും , ഹിന്ദി ടെലിവിഷൻ ഷോകൾ പങ്കെടുക്കുകയും 
ചെയ്യുന്ന ഒരു ഇന്ത്യൻ നടിയാണ്. അവർ ബിഗ് ബോസ് 14 പോലുള്ള റിയാലിറ്റി ഷോകളിൽ പങ്കെടുത്തിട്ടുണ്ട്. ആ 
ഷോയിൽ അവർ രണ്ടാം റണ്ണർ അപ്പ് ആയി ആയിരുന്നു. ഫിയർ ഫാക്ടർ: ഖട്രോൺ കെ ഖിലാഡി 11 എന്ന ഷോയിലും അവർ പങ്കെടുത്തിട്ടുണ്ട്.

ആദ്യകാല ജീവിതം
മഹാരാഷ്ട്രയിലെ ഔറംഗബാദിൽ 1996 ഓഗസ്റ്റ് 21 ന് ഒരു മറാത്തി കുടുംബത്തിലാണ് നിക്കി തംബോലി ജനിച്ചത്.

കരിയർ
ഒരു മോഡലായാണ് അവർ തൻ്റെ കരിയർ ആരംഭിച്ചത്. 2019-ൽ തെലുങ്ക് ഹൊറർ കോമഡി ചിത്രമായ ചികതി ഗഡിലോ ചിത്തകൊടുഡുവിൽ പൂജ എന്ന കഥാപാത്രത്തെ അവതരിപ്പിച്ചുകൊണ്ടാണ് അവർ അഭിനയരംഗത്തേക്ക് കടന്നുവന്നത്.

തംബോലി പിന്നീട് ആക്ഷൻ ഹൊറർ ചിത്രമായ കാഞ്ചന 3 യിലെ ദിവ്യയായി തമിഴിൽ അരങ്ങേറ്റം കുറിച്ചു. അവരുടെ മൂന്നാമത്തെ ചിത്രം തെലുങ്കിലെ തിപ്പാറ മീസം എന്ന ചലച്ചിത്രമായിരുന്നു. അതിൽ അവർ മൗനികയായി അഭിനയിച്ചു.

2020-ൽ അവർ ബിഗ് ബോസ് 14 എന്ന ഹിന്ദി റിയാലിറ്റി ഷോയിൽ പങ്കെടുത്താണ് ടെലിവിഷനിൽ അരങ്ങേറ്റം കുറിച്ചത്. അതിൽ അവർ മൂന്നാം സ്ഥാനത്തായിരുന്നു. ഈ ഷോയിലെ അവരുടെ പ്രവർത്തനത്തിനിടയിൽ വളരെയധികം പ്രശസ്തിയും അഭിനന്ദനവും അവർ നേടി.

2021-ൽ കളേഴ്‌സ് ടിവിയുടെ സ്റ്റണ്ട് അധിഷ്‌ഠിത റിയാലിറ്റി ഷോ ഫിയർ ഫാക്ടർ: ഖട്രോൺ കെ ഖിലാഡി 11-ൽ അവർ പങ്കെടുത്തു. കേപ് ടൗണിലാണ് ഇത് ചിത്രീകരിച്ചത്. ഈ മൽസരത്തിൽ അവർ പത്താം സ്ഥാനത്തായിരുന്നു. റിയാലിറ്റി ഷോകൾക്ക് പുറമെ ടി-സീരീസ് , സരേഗമ , ദേശി മ്യൂസിക് ഫാക്ടറി തുടങ്ങിയ യൂറ്റുബ് ചാനലുകളുമായി സഹകരിച്ച് അവർ നിരവധി മ്യൂസിക് വീഡിയോകളിലും അഭിനയിച്ചിട്ടുണ്ട്.

2022-ൽ ഭാരതി സിംഗ് , ഹാർഷ് ലിംബാച്ചിയ എന്നിവർ അവതാരകരായ കളേഴ്‌സ് ടിവിയുടെ ഗെയിം ഷോ ദി ഖത്ര ഖത്ര ഷോയിൽ അവർ പങ്കെടുത്തിരുന്നു.

മാധ്യമങ്ങളിൽ
2020-ലെ ടൈംസ് ഓഫ് ഇന്ത്യയുടെ "ടെലിവിഷനിലെ ഏറ്റവും അഭിലഷണീയമായ സ്ത്രീകൾ" 
എന്ന പട്ടികയിൽ തംബോലി പ്രത്യക്ഷപ്പെട്ടിരുന്നു. ഈ പട്ടികയിൽ അവർ എട്ടാം സ്ഥാനത്തായിരുന്നു.

ബാഹ്യ ലിങ്കുകൾ

അവലംബം